༄༅། །འཕགས་མ་སོ་སོར་འབྲང་མའི་བྱིས་པ་སྲུང་བའི་འཁོར་ལོ་དམིགས་སུ་གསལ་བའི་མན་ངག་བཞུགས་སོ།། ༄༅། །ཨོཾ་སྭ་སྟི། པྲ་ཡི་ཡེ་ཤེས་ལས་བསྒྲུབས་པ། །སྟོབས་ཆེན་ཕ་རོལ་གནོན་མཛད་མ། །སྤྱན་གསུམ་ཕྱག་བརྒྱད་གཡས་པ་ན། །རལ་གྲི་འཁོར་ལོ་མདུང་རྩེ་གསུམ། །མདའ་ཡིས་རྣམ་བརྒྱན་ཕྱག་གཡོན་ན། །རྡོ་རྗེ་ཞགས་པ་དགྲ་སྟྭ་གཞུ། །བསྣམས་པས་སྡང་བའི་བགེགས་ལྟུང་མཛད། །བུ་མི་འཚོ་དང་མོ་གཤམ་དག །གསང་བའི་དཀྱིལ་འཁོར་བཅུག་ནས་སུ། །ལྷ་རྣམས་ཀུན་གྱི་བུམ་པ་འཛིན། །སློབ་དཔོན་གྱིས་ནི་དབང་བསྐུར་ཞིང་། །དེ་ཡི་མངལ་དུ་བྱིས་པ་ནི། །འཇམ་པའི་གཟུགས་ཅན་བཞུགས་པར་བསམ། །ཞགས་པའི་ཕྱག་རྒྱས་མཚན་ངན་ནས། །སྐྱེས་པ་གཟུགས་ཅན་འབྱུང་བ་དང་། །དྲན་པ་ཡིས་ནི་བྲལ་ནས་ཀྱང་། །མངལ་ནི་བསོད་ནམས་དག་གིས་སྤེལ། །ཞེས་གསུངས། ཨོཾ་མ་ཎི་དྷ་རི་བཛྲི་ཎི་མ་ཧཱ་པྲ་ཏི་ས་རི་སྭཱ་ཧཱ། རིག་སྔགས་ཆེན་མོ་གསུངས་པ་དང་། །རིག་སྔགས་རྒྱལ་མོའི་མཐུ་ཡིས་ནི། །མི་ཡི་སྐྱེ་རྒུ་འཚོ་བྱེད་པ། །མཐུ་ཆེན་མངལ་ནི་འཕྲོག་པ་དང་། །ལོག་འདྲེན་ཀུན་དང་སྡང་བའི་རྣམས། །མི་བཟད་མེ་ལྕེས་ཚིག་གྱུར་ནས། །འཇིགས་པ་དང་ནི་སྐྲག་པ་ཡིས། །རྡོ་རྗེ་སྣང་མཛད་དྲུང་ལྷགས་ཏེ། ཞབས་ལ་གཏུགས་ཏེ་ཚིག་སྨྲས་པ། །བདག་ཅག་དམ་ཚིག་གནས་པར་འཚལ། །རིག་སྔགས་དམ་ཚིག་བརྟན་གནས་པ། །གང་གིས་མངལ་ཡང་མི་འཕྲོག་ཅིང་། །རྟག་ཏུ་མངལ་ནི་སྤེལ་བར་མཛད། །ཅེས་པ་ནི་རྣམ་སྣང་སྒྱུ་འཕྲུལ་དྲྭ་བའི་རྒྱུད་ཀྱི་དུམ་བུའོ།། ༈ །སོ་སོར་འབྲང་མའི་སྲུང་བའི་མན་ངག་བཞུགས་སོ། །བླ་མ་ཡི་དམ་མཁའ་འགྲོ་དང་། །རིག་སྔགས་རྒྱལ་མོ་ལ་བཏུད་དེ། །དཔལ་དང་ལྡན་པར་བྱེད་པ་ཡི། །རིག་སྔགས་སྲུང་བའི་འཁོར་ལོ་བྲི། །དེ་ཡིས་སྲིད་པའི་སྒོ་ཕྱེ་ལ། །རྒྱུ་དང་རྐྱེན་རྣམས་གསལ་བར་བྱ། །སྔགས་དང་སྒྲུབ་པ་འཁོར་ལོ་གསུམ། །གཅེས་པ་གསུམ་ག་འཛོམ་པ་ན། །མོ་གཤམ་དག་ནི་དཔལ་དང་ལྡན། །དེ་ཡང་ལུང་ལས། སོ་སོར་འབྲང་མ་ཆེན་མོ་འདི། །བུད་མེད་གང་གིས་རྟག་འཆང་བ། །དེ་ཡིས་ཐམས་ཅད་འགྲུབ་པར་འགྱུར། །རྟག་ཏུ་མངལ་དུ་བུ་ཕོ་ཆགས། །ཟ་མ་དང་ནི་མ་ནིང་ཡང་། །རྟག་ཏུ་བུ་ཕོ་རྙེད་པར་འགྱུར། །ཅེས་དང་། རྡོ་རྗེ་གུར་ལས། བྱིས་པ་མི་འཚོ་མི་མོ་ལ། །སོ་སོར་འབྲང་མས་བྱིས་པ་འགྲུབ། །ཅེས་དང་། རྣམ་སྣང་སྒྱུ་འཕྲུལ་དྲྭ་བའི་རྒྱུད་ལས། བུ་མི་འཚོ་དང་མོ་གཤམ་དག །རིག་རྒྱལ་སོ་སོར་འབྲང་མ་ཡི། །གསང་བའི་དཀྱིལ་འཁོར་ཞུགས་བྱས་ནས། །རིགས་དང་རྒྱུད་ཀྱང་འཕེལ་བར་འགྱུར། །ཞེས་དང་། ཡང་དགེ་སློང་དག་གིས་ངའི་སྔགས་འདི་སྐུད་པ་ལ་སྔགས་ཏེ་ཤིང་སྐམ་པོ་ལ་བཅིངས་ན་ཡལ་ག་དང་མེ་ཏོག་འབྱུང་ན། རྣམ་པར་ཤེས་པ་དང་ལྡན་པའི་ལུས་ལ་ལྟ་ཅི་སྨོས་ཀྱང་ཅི་དགོས། ཞེས་གསུངས་པའི་རིག་སྔགས་ནི་འདིའོ། །ཨོཾ་མ་ཎི་དྷ་རི་བཛྲི་ཎི། མ་ཧཱ་པྲ་ཏི་ས་རེ་པུ་ཏྲ་པུཥྚིཾ་ཨཱ་ཡུཿརཏྣ་ནི་ས་པུ་ཏྲ་པ་ར་མ་ཨ་ཨ་བྷཱུྃ་བྷཱུྃ་ཧཱུྃ་ཧཱུྃ་ཕཊ་ཕཊ། ཅེས་པ་འདི་དུས་རྟག་ཏུ་བཟླས་ན་རིགས་རྒྱུད་འཕེལ་ལོ།། ༈ །སྲུང་འཁོར་འབྲི་བའི་རིམ་པ་ནི། དར་རམ་རས་སམ་གྲོ་ག་ལ། །གུ་གུལ་སྦྱར་བས་བདུག་བྱས་ཏེ། །གི་ཝཾ་གླ་རྩི་ཙནྡན་གྱིས། «།མུ་ཁྱུད་་་་་་»རིམ་པ་བརྒྱད་དང་ལྡན་པར་བྲི། །དབུས་སུ་དཔག་བསམ་འོད་ཀྱི་ལྷ། །ཁྱེའུ་རིན་ཆེན་བརྒྱན་པ་ཡི། །གཡས་པ་རིན་ཆེན་གཡོན་པ་ནི། །བུམ་པ་འཛིན་པ་བྲི་བར་བྱ། །ཡང་ན་པྲྃ་གྱི་ཡི་གེ་བྲི། །དེ་ཡི་མདུན་ནས་གཡས་སྐོར་དུ། །སོ་སོར་འབྲང་མའི་སྙིང་པོ་«་་་་་མ་ཎི་དྷ་རི་»བྲི། །དེ་ཡི་ཕྱི་རིམ་བཞི་རྣམས་ལ། «།ཨོཾ་བི་མ་ལེ་སོགས།་་་་་»གསང་སྔགས་རྗེས་འཛིན་སྟོང་ཆེན་མོ།«་་་་་།ཨོཾ་ཨ་མྲྀ་ཏ་ཝ་རེ་སོགས།» «ཨོཾ་ཨ་མྲྀ་ཏ་བི་ལོ་ཀི་ནི་སོགས།་་་་་»རྨ་བྱ་ཆེན་མོ་བསིལ་«་་་་་ཨོཾ་བྷ་ར་བྷ་ར་སོགས། »ཚལ་གྱི། །སྔགས་རྣམས་རིམ་པ་བཞིན་དུ་ནི། «།ཁྱེའུའི།་་་་་»མདུན་ནས་བརྩམས་ཏེ་གཡས་སྐོར་དུ། །ཀུན་ལ་སྤེལ་ཚིག་པུ་ཏྲ་བཅས། «སྲིད་སྤེལ་སོགས་གང་་་་་་»།འདོད་པའི་ཤམ་«་་་་་བུ་»ནི་གདགས་པར་བྱ། །དེའི་ཕྱི་«་་་་་རོལ།» པད་འདབ་བཅུ་དྲུག་ལ། «ཁྱེའུའི་མདུན་རྒྱབ་གཡས་གཡོན།་་་་་»ཕྱོགས་བཞིར་པྲྃ་ཡིག་བཞི་ཡང་བྲི། །ནང་དུ་སོར་འབྲང་སྙིང་པོ་«་་་་་མ་ཎི་དྷ་ར་སོགས་»བྲི། །སྤེལ་ཚིག་ཀུན་ལ་གཅེས་པ་ཡིན། «པད་འདབ་བཅུ་དྲུག་གི་ཕྱོགས་བཞིར་པྲྃ་གྱི་བར་རྣམས་སུ་གཡས་སྐོར་གྱིས།་་་་་»།རྡོ་རྗེ་རལ་གྱི་རིན་པོ་ཆེ། །དགྲ་སྟྭ་ཞགས་པ་འཁོར་ལོ་དང་། །རྩེ་གསུམ་ལྕགས་ཀྱུ་པདྨ་དང་། །མདུང་དང་རྒྱ་གྲམ་མདའ་གཞུ་རྣམས། །མདུན་ནས་གཡས་བསྐོར་ལེགས་པར་བྲི། །དེ་ཡི་ཕྱི་རིམ་«་་་་་ཨོཾ་ཙ་ལེ་སོགས།» སྟོང་ཆེན་སྔགས། །ཀུན་གྱི་རྩ་བ་ལྔ་བཅུ་བྲི།« ཨཱ་ལི་དང་། ཀ་ཁ་ག་གྷ་ང་སོགས། རོལ་ཏུ།་་་་་»དེ་ཕྱི་རྟེན་འབྲེལ་སྙིང་པོ་བྲི། «དབུས་སུ།་་་་་»ཨོཾ་མ་ཎི་དྷ་རི་བཛྲཱི་ཎི་མ་ཧཱ་པྲ་ཏི་སཱ་རེ་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་ཧོཿ ཧཱུྃ་ཧཱུྃ་ཕཊ་ཕཊ་ཆེ་གེ་མོ་ལ་སྲིད་སྤེལ་ཅིག་སྭཱ་ཧཱ། སོ་སོར་འབྲང་མའི་འོ། །ཨོཾ་«་་་་་མུ་ཁྱུད་ལ་རིམ་བཞིན་»བི་མ་ལ་བི་པུ་ལེ་ཛ་ཡ་ཝ་རེ་ཨ་མྲྀ་ཏ་བི་ར་ཛ་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་ཧོཿ ཧཱུྃ་ཧཱུྃ་ཕཊ་ཕཊ་ཆེ་གེ་མོ་ལ་སྲིད་སྤེལ་ཅིག་སྭཱ་ཧཱ། གསང་སྔགས་རྗེས་འཛིན་གྱིའོ། །ཨོཾ་ཨ་མྲྀ་ཏེ་ཝ་རེ་ཝ་ར་ཝ་ར་པྲ་ཝ་ར་བི་ཤུདྡྷེ་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་ཧོཿཧཱུྃ་ཧཱུྃ་ཕཊ་ཕཊ་ཆེ་གེ་མོ་ལ་སྲིད་སྤེལ་ཅིག་སྭཱ་ཧཱ། སྟོང་ཆེན་མོའི་འོ། །ཨོཾ་ཨ་མྲྀ་ཏ་བི་ལོ་ཀི་ནི། གརྦྷེ་སཾ་རཀྵ་ཎི། ཨཱ་ཀརྵ་ཎི་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་ཧོཿ ཧཱུྃ་ཧཱུྃ་ཕཊ་ཕཊ་ཆེ་གེ་མོ་ལ་སྲིད་སྤེལ་ཅིག་སྭཱ་ཧཱ། རྨ་བྱ་ཆེན་མོའི་འོ། །ཨོཾ་བྷ་ར་བྷ་ར་སཾ་བྷ་ར་སཾ་བྷ་ར་ཨིནྡྲ་ཡ་བ་ལ་བི་ཤོ་དྷ་ནི་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་ཧོཿ ཧཱུྃ་ཧཱུྃ་ཕཊ་ཕཊ། རུ་རུ་ཙ་ལེ་ཆེ་གེ་མོ་ལ་སྲིད་སྤེལ་ཅིག་སྭཱཧཱ། བསིལ་བའི་ཚལ་གྱིའོ། ཨོཾ་ཨ་ཙ་ལེ། མ་ཙ་ལེ། སཱ་ར་མ་ཙ་ལེ། པྲ་ཀྲྀ་ཏི་བརྞེ། པྲ་ཀྲྀ་ཏི་ནིརྒྷོ་རེ། ས་མནྟ་མུ་ཁེ། སྠི་རེ་སྠ་པ་རེ་བི་གྷུཥྚེ། བི་གྷུཥྚ་ཤཔྡེ་པྲ་ག་ལ་ནི། སཱ་རངྒ་མེ། སཱ་རཱ་སུ་ཏ་སཱ་རངྒ་པ་ཏེ། བ་ལེ་མ་ཧཱ་བ་ལེ་མ་ཧཱ་ནིར་བྷཱ་སེ་ཆེ་གེ་མོ་ལ་པུ་ཏྲ་པུཥྚིཾ་ཀུ་རུ་སྭཱ་ཧཱ། ཧཱུྃ་ཧཱུྃ་ཕཊ་ཕཊ། ཆེ་གེ་མོ་ལ་སྲིད་སྤེལ་ཅིག་སྭཱ་ཧཱ། ཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ། ཡ་ར་ལ་ཝ། ཤ་ར་ས་ཧ། ཀྵཿ ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨཻ་ཨཻ། ཨོ་ཨཽ། ཨཾ་ཨཿ སོ་སོར་འབྲང་མའི་སྲུང་བ་འབྲི་བའི་མན་ངག་ཟབ་མོ་རྫོགས་སོ། །དེ་ལྟར་འཁོར་ལོ་འབྲི་བའི་མན་ངག་འདི་བཞིན་རྒྱུད་དང་མན་ངག་གི་དགོངས་པ་ལྟར་མ་འཁྲུལ་བར་ལེགས་པར་བྲིས་ཏེ་འཁོར་ལོའི་རྟེན་དང་བརྟེན་པར་མིང་སྤེལ་བཅས་ཁ་བསྒྱུར་བས་འཁོར་ལོ་ཆེན་མོའི་སྐབས་ལྟར་རབ་གནས་སྒྲུབ་པ་ཚུལ་བཞིན་བྱས་ཏེ་བསྒྲུབ་བྱར་བཏགས་ན་འདོད་པའི་འབྲས་བུ་ཐོབ་པ་ནི་ངེས་པའོ།། །།ཤུ་བྷཾ།། ༈ །རྒྱུད་སྡེ་ཆེན་པོ་རྣམས་ལས་གསུངས་པའི་འཁོར་ལོ་འབྲི་བའི་མན་ངག་སྤྱིར་བཏང་བ་བཞུགས་སོ། །ཨོཾ་སྭ་སྟི། དེ་ལ་དཔལ་སམྤུ་ཊ་ལ་སོགས་པ་རྡོ་རྗེའི་སྔགས་རྒྱུད་རབ་འབྱམས་ལས་གསུངས་པའི་འཁོར་ལོ་འབྲི་བའི་མན་ངག་སྤྱིར་བཏང་བ་ནི། སློབ་དཔོན་རིན་པོ་ཆེ་བསོད་ནམས་རྩེ་མོའི་ཞལ་ནས། དེ་ལ་འཁོར་ལོ་རྣམས་ཀྱི་མངོན་པར་རྟོགས་པ་ནི་འདི་ཡིན་ཏེ། རྣལ་འབྱོར་གང་གིས་བྲི་བ་དང་། ཐབས་ཅི་ལྟ་བུས་བྲི་བ་དང་། གཞི་གང་ལ་བྲི་བ་དང་། སྣག་ཚ་དང་སྨྱུག་གུ་གང་གིས་བྲི་བ་དང་། རྣམ་པ་ཇི་ལྟ་བུ་བྲི་བ་དང་། བྲིས་ནས་ཇི་ལྟར་བསྒྲུབ་པའོ། །དེ་ལ་དང་པོ་རྣལ་འབྱོར་ནི་སྒྲོལ་མའི་རྣམས་སྒྲོལ་མས་བྲིའོ། །འོད་ཟེར་ཅན་གྱི་རྣམས་འོད་ཟེར་ཅན་གྱི་རྣལ་འབྱོར་གྱིས་བྲི། དེ་བཞིན་དུ་སོ་སོར་ངེས་པ་རྣམས་རང་རང་གི་རྣལ་འབྱོར་གྱིས་བྱས་ལ། སྲུང་བའི་འཁོར་ལོ་སོགས་པ་ཐུན་མོང་གི་རྣམས་ལྷའི་རྣལ་འབྱོར་གང་ཡང་རུང་བར་བྱའོ། །ཐབས་ཇི་ལྟ་བུས་བྲི་ན། དུས་དང་། བསམ་པ་དང་། ཆ་ལུགས་དང་། ཁ་ལྟ་ཕྱོགས་ཞེས་བྱ་བ་བཞི་དང་ལྡན་དགོས་པ་ལས། གཞུང་ན་གསལ་བ་རྣམས་དེ་བཞིན་ཡིན་ལ། སྤྱིར་ཐམས་ཅད་གཟའ་དང་སྐར་མ་འབྱོར་པའི་དུས་དང་། ནང་གི་དུས་སྦྱོར་འགྲིགས་པའི་དུས་སུ་བྱ། ལས་སོ་སོའང་ཞི་བ་དགོང་མོ་ཞེས་བྱ་བ་ལ་སོགས་པ་སྦྱིན་སྲེག་གི་སྐབས་དང་མཐུན་པར་ཤེས་པར་བྱ་སྟེ། དཔེར་ན་ཞི་བ་ལྟ་བུ་དུས་དགོང་མོ་བསམ་པ་ཞི་བའི་སེམས་ཆ་ལུགས་དཀར་པོ་ཁ་ཤར་ཕྱོགས་སུ་བལྟས་པས་བྲི་ཞེས་བྱ་བ་ལ་སོགས་པ་སྟེ་གཞན་ཡང་དེ་དང་འདྲའོ། །བྲི་བའི་གཞིའང་གཞུང་དུ་གསུངས་པ་རྣམས་ནི་གཞུང་ཉིད་དུ་གསལ། མ་གསུངས་པ་རྣམས་ནི་གྲོ་གའམ་རས་སམ་ཤོག་བུ་གང་ཡང་རུང་བ་ལ་བྲིའོ། །སྣག་ཚ་ནི་གཞུང་དུ་གསུངས་པ་རྣམས་ནི་གཞུང་ཉིད་དུ་གསལ་ལ། མ་གསུངས་པ་རྣམས་ཞི་བ་ལ་ཙནྡན། རྒྱས་པ་ལ་དྲི་བཟང་པོ། དབང་ལ་རྒྱ་སྐྱེགས། དྲག་པོ་ལ་ཁྲག་དང་དུག་དང་སྐེ་ཚེ། སྲུང་བ་ལ་སྐྱེས་པ་བསྲུང་བ་ལ་གུར་གུམ། བུད་མེད་བསྲུང་བ་ལ་གི་ཝཾ་གིས་བྲི་བར་བྱའོ། །སྨྱུག་གུ་ནི་གསུངས་པ་རྣམས་གཞུང་བཞིན། མ་གསུངས་པ་རྣམས་གང་བདེ་བས་བྲི་བར་བྱའོ། །རྣམ་པ་ནི་གཞུང་ཉིད་དུ་གསལ་ལོ། །བྲིས་ནས་ཇི་ལྟར་བསྒྲུབ་པ་ལ། ཐམས་ཅད་ལ་རབ་ཏུ་གནས་པ་ཇི་ལྟ་བ་བཞིན་བྱ་སྟེ། འཁོར་ལོ་ལ་འཁོར་ལོའི་ཡེ་ཤེས་པ་བསྡུ་བ་དང་། མིང་ལ་བསྒྲུབ་བྱའི་ལུས་སེམས་གཞུག་པར་བྱ། གཞན་རབ་གནས་རྒྱས་བསྡུས་སྤྱི་དང་འདྲའོ། །དེ་ལྟར་རབ་གནས་ཟིན་པ་དང་ཁ་ཅིག་མཆོད་པའི་ཚུལ་གྱིས་བསྒྲུབ། ཁ་ཅིག་གདགས་པས། ཁ་ཅིག་མནན་པས་འགྲུབ་སྟེ། དེ་ཡང་གཞུང་དུ་གསུངས་པ་རྣམས་ནི་གསུངས་པ་བཞིན་ཡིན་ལ། མ་གསུངས་པ་རྣམས་ལ་ཞི་བ་རྣམས་མཆོད་པའི་ཚལ་དུ་བསྒྲུབ། སྲུང་བ་མཆོད་པ་དང་གདགས་པའི་ཚུལ། རྒྱས་པ་མཆོད་པས་བསྒྲུབ། དབང་མཆོད་པ་དང་མནན་པས་བསྒྲུབ། དྲག་པོ་མནན་པས་བསྒྲུབ། དེ་ལྟར་བྱས་པས་ལས་ཐམས་ཅད་འགྲུབ་པར་འགྱུར་རོ། །འཁོར་ལོ་བཞི་སྤྱིའི་མངོན་པར་རྟོགས་པའོ། །ཞེས་དཔལ་སམྤུ་ཊའི་འགྲེལ་ཆེན་གནད་ཀྱི་གསལ་བྱེད་ལས་ལེགས་པར་གསུངས་སོ།། ༈ །སྲུང་འཁོར་སྤྱིའི་རབ་གནས་ནི། བདག་བསྐྱེད་སྔོན་དུ་འགྲོ་བས། གཞི་གཙང་མའི་ཁར་མེ་ཏོག་སིལ་མ་བཀྲམ་པའི་སྟེང་དུ་འཁོར་ལོ་བཞག་མཐར་མཆོད་པ་དང་གཏོར་མ་བཤམས་བགེགས་བསྐྲད། སྟོང་པའི་ངང་ལས་འཁོར་ལོ་པདྨ་རྡོ་རྭ་མེ་རི་སོགས་བྲིས་པ་བཞིན་དུ་བསྐྱེད། ཡིག་འབྲུ་རྣམས་འོད་དཔག་མེད་དུ་བསྒོམ། མིང་སྤེལ་རྣམས་བསྒྲུབ་བྱ་གང་ཡིན་དེར་བསྒོམས་ནས་སོ་སོར་དགུག་ཅིང་བསྟིམ། ཛཿཧཱུྃ་བཾ་ཧོཿ ཞེས་ཕྱག་རྒྱ་བཞིས་རྒྱས་གདབ། སླར་ཡང་དབང་ལྷ་སྤྱན་དྲངས་གསོལ་བ་བཏབ་དབང་བསྐུར་ནས། ཨརྒྷཾ་སོགས་ཆུ་གཉིས་རོལ་མོར་བཅས་པས་མཆོད། རྡོ་རྗེ་དཔག་མེད་རྒྱལ་པོ་ཆེ། །སོགས་ཤློ་ཀ་གཅིག་གིས་བསྟོད། ཨཱོཾ་ཨ་རོ་ལྀཀ྄་ཅེས་བརྒྱ་རྩ་བཟླས། དེ་ཉིད་འོད་དུ་ཞུ་བ་ལས་འཁོར་ལོར་གྱུར་ནས་འདོད་དོན་ཐམས་ཅད་འགྲུབ་པའི་བྱེད་པོར་གྱུར་པར་བསམས་ཞིང་རང་སྔགས་རྟེན་འབྲེལ་སྙིང་པོ་མང་དུ་བཟླས་ནས་བརྟན་བཞུགས་དང་ཤིས་བརྗོད་བྱའོ། །ཡང་འཁོར་ལོ་རང་རང་དང་མཐུན་པ་བྱེ་བྲག་གི་རབ་གནས་ནི། སྒྲུབ་ཐབས་བསྡུས་པ་འདི་རྡོ་རྗེ་གུར་གྱི་རྒྱུད་ལས་བྱུང་བ་བླ་མེད་ཀྱི་ལུགས་ཡིན་པས་སྐྱབས་སེམས་ནས་བཟུང་བདག་བསྐྱེད་བཟླས་པ་དང་བཅས་པ་སྔོན་དུ་འགྲོ་བས་བགེགས་བསྐྲད། སྟོང་པའི་ངང་ལས་འཁོར་ལོ་པདྨ་རྡོ་རྗེ་རྭ་བ་སོགས་བྲིས་པ་བཞིན་བསྒོམས་པའི་དབུས། པདྨ་དང་ཨ་ལས་ཟླ་བའི་སྟེང་དུ་པྲྃ་ཡིག་དཀར་པོ་ལས་བཅོམ་ལྡན་འདས་མ་སོ་སོར་འབྲང་མའི་སྐུ་མདོག་དཀར་མོ་སོགས་ནས། རྣམ་པར་སྣང་མཛད་ཀྱིས་དབུ་བརྒྱན་པའི་བར་སྒྲུབ་ཐབས་བཞིན་ལས། དེ་ནས་ཆུ་གཉིས་ཉེར་སྤྱོད་རོལ་མོར་བཅས་པས་མཆོད། རྡོ་རྗེ་སེམས་དཔའ་རང་བཞིན་ཅན། །ཞེས་སོགས་ཤློ་ཀ་གཅིག་གིས་བསྟོད། མདུན་བསྐྱེད་ཀྱི་ཐུགས་ཀར་ཟླ་བ་ལ་པྲྃ་དཀར་པོ་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས་འཕགས་པ་མཆོད། སེམས་ཅན་གྱི་དོན་བྱས། ཚུར་འདུས་སྔགས་ཕྲེང་ལ་ཐིམ་པར་བསམས་ནས། ཨོཾ་མ་ཎི་དྷ་རི་སོགས་བཟླས་པ་ཅི་འགྲུབ་བྱ། མཐར་མཁའ་ནང་ནས་འཇམ་དཔལ་དབྱངས་ཀྱི་སྐུ་དཔག་ཏུ་མེད་པ་སྤྲུལ། བསྒྲུབ་བྱའི་དོན་བྱས་པར་བསམས་ཞིང་བཟླས་པ་ཉེར་གཅིག་ཙམ་བྱས་ནས་འདོད་དོན་གསོལ་བ་གདབ། སྔར་བཤམས་པའི་གཏོར་མ་བྱིན་གྱིས་བརླབས། རྩ་སྔགས་ལ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཞེས་བཏགས་པ་གསུམ་མམ་བདུན་གྱིས་གཏོར་མ་ཕུལ། བསྟོད་པ་སྔར་བཞིན་དང་། མཆོད་སྦྱིན་གཏོར་མ་འདི་བཞེས་ལ། །སོགས་ཀྱིས་ཕྲིན་ལས་གསོལ། ལྷ་འོད་དུ་ཞུ་བ་འཁོར་ལོའི་རྣམ་པར་བསྒྱུར་ལ་རྩ་སྔགས་ཅི་རིགས་པ་དང་རྟེན་འབྲེལ་སྙིང་པོ་ཉེར་གཅིག་ཙམ་བཟླས་ནས་བརྟན་བཞུགས་དང་བཀྲ་ཤི